Lasagne

Lasagne atau lasagna ialah sejenis hidangan pasta leper bakar berinti daging, sos tomato, sos sampingan khas dan keju taburan yang berlapisan. Makanan ini berasal dari kota Napoli kawasan Campania di Itali di mana ia merupakan hidangan tradisional sangat dikenali dari kota tersebut.Liber de Coquina (1285), De lasanis. Gloning. Bahkan, ia dianggap sebagai salah satu jenis resipi pasta paling lama dicipta dari kawasan ini.

 Pengistilahan 
Catatan pertama menerangkan hidangan ini didapati dalam serangkap sajak ditulis pada kaki selembar halaman buku Memoriali Bolognesi tahun 1282:

Istilah Itali lasagne ( []) yang asal adalah bentuk jamak kata lasagna ( [laˈzaɲɲa]) turunan Latin lasanum 'periuk' terus untuk kepingan lapik pasta digunakan dalam hidangan ini; ia mula dikamuskan Accademia della Crusca tahun 1612 bertakrif "pasta masakan gandum yang dihampar kering atas rak". Pengungkapan sajian pasta lapis ini keseluruhannya bergantung kepada dialek setempat dituturkan serata tanah Itali: masyarakat utara Itali menyebut lasagne sedangkan masyarakat selatan menyebut lasagna.
 Komponen utama 
Makanan ini dihasilkan dengan melapisi suatu jenis inti sebelum ia ditutup dengan kepingan pasta yang lebar menadah inti seterusnya. Pelapisan ini berterusan mengikut turutan tetap sehingga ke atas dulang bakar di mana ia ditabur dengan keju sebelum dibakar dalam ketuhar sehingga masak sepenuhnya.

 Pasta 
Pasta ini sendirinya bernama lasagne. Ia berbentuk segi empat yang tampak lebar dan sederhana tebal. Pasta ini dihasilkan dengan resipi doh berbeza mengikut kawasan: orang Itali Selatan menggunakan adunan semolina dan air sementar kawasan utara, di mana semolina tidak boleh didapati, tepung dan telur. 

Hari ini di Itali, kerana satu-satunya jenis gandum yang dibenarkan untuk pasta dijual secara komersial adalah gandum durum, lasagne komersial diperbuat daripada semolina (daripada durum gandum).

 Kuah (ragù) 
Ragù ini merupakan sejenis kuah yang dimasakkan menggunakan daging. Resipi yang lazim di Napoli menggunakan sejenis kuah Neapolitan berasaskan bawang, daun selasih dan tomato kisar.Hess, Reinhardt and Salzer, Sabine. Regional Italian Cuisine. Barron's. Print. Root, Waverley. The Cooking of Italy. New York: Time-Life, 1968. Print.

Resipi lasagne di carnevale tradisi Napoli sering berintikan sosej, bebola daging dan telur rebus. Resipi lasagnedihasilkan di kawasan Emilia-Romagna dan ibu kotanya, Bologna pula lebih menggunakan kuah lebih pekat dan berdaging.

Sayuran tertentu seperti bayam adakalanya ditambah ke dalam inti ataupun doh pasta untuk menambahkan warna pada hidanga.

 Sos béchamel 
Sos Béchamel merupakan sejenis sos khusus dimasak mencampurkan mentega, tepung, susu dan rempah ratus tertentu.

 Keju 
Keju jenis ricotta and mozzarella lazim digunakan untuk resipi dari Napoli sementara resipi dari Emilia-Romagna menggunakan keju jenis Parmigiano-Reggiano.

Lihat juga
 Ziti bakar
 Kaserol
 Senarai masakan kaserol
 Senarai masakan Itali
 Moussaka – kaserol Mediterranean, berlapis dalam beberapa resipi
 Pastelón – hidangan Puerto Rico berlapis yang dibuat dengan plantain dan dibakar
 Pastitsio – hidangan pasta Mediterranean berlapis yang dibakar
 Timballo – kaserol Itali

Rujukan

Pautan luar

Category:Jenis pasta
Category:Masakan pasta
Category:Masakan keju
Category:Masakan Itali
Category:Masakan Emilia-Romagna
Category:Masakan kaserol